EkBass/fiwiki-20250220-pages-articles huggingface dataset:
Eevert Laine

Eevert Johannes Laine (14. tammikuuta 1878 Tarttila, Sääksmäki – 19. lokakuuta 1960 Helsinki) oli suomalainen oppikoulun lehtori ja historiantutkija. Laine tunnetaan ennen kaikkea kolmiosaisesta Suomen vuoritoimen historia- teoksestaan. Laineen vanhemmat olivat maanviljelijä Stefanus Laitila (entinen Petterqvist) ja Henrika Selin. Hän pääsi ylioppilaaksi Hämeenlinnan lyseosta 1897 ja valmistui filosofian kandidaatiksi 1902, lisensiaatiksi 1907 ja tohtoriksi 1910. Laine toimi Forssan yhteiskoulun johtajana sekä historian ja suomenkielen opettajana 1907–1910. Hän oli historian ja suomenkielen lehtorina Oulun reaalilyseossa 1910–1911 ja Hämeenlinnan lyseossa 1912–1925. Viimeksi Laine toimi Helsingin suomalaisen normaalilyseon historian ja suomenkielen lehtorina 1925–1928 ja yliopettajana 1928–1945. Laine oli Hämeenlinnan kansakoulun johtokunnan puheenjohtajana 1916–1925, normaalilyseon uudistamiskomitean jäsenenä ja sihteerinä 1929 sekä Suomen historiallisen seuran sihteerinä 1934–1939 ja 1941–1947. Hän sai professorin arvonimen 1952. Eevert Laine oli naimisissa vuodesta 1921 filosofian tohtori, kotitalousneuvos Katri Helena Soinin kanssa, jonka isä oli kirjailija, pankinjohtaja Wilho Soini. == Teoksia == * Piirteitä Suomen vuoritoimen historiasta vuosisadan ensipuoliskolla 1 : Rautateollisuus 1808–1831, väitöskirja. Helsinki 1907 (Teoksen digitoitu versio Internet Archivessa) * Oppilaiden itsehallinta. Otava 1915 * Suvut Hakola-Selin ja Stjernros. Tekijä, Hämeenlinna 1916 * Punakapinan aika Sääksmäen Metsäkansassa. Karisto, Hämeenlinna 1919, näköispainos Vapaussoturien huoltosäätiö, Tampere 1984 * Tarttilan kansakoulu 1873–1923. Tarttilan kansakoulu, Hämeenlinna 1923 * Uudistuksia Saksan oppikoulun alalla. Tekijä, Helsinki 1926 * Jussaaren rautakaivos valtion käyttämänä vuosina 1834–1861. 1929 * Eräs vaihe Salmin-Suojärven lahjoitusmaiden vapauttamisessa. Helsinki 1933 * Geologisen toimikunnan syntyvaiheet 1856–1885. Historiallinen seura/Geologinen toimikunta, Helsinki 1937 * Lintulan ja Kyyrölän lahjoitusmaiden lunastus. Helsinki 1938 * Raivolan venäläisen kylähallinnon syntyminen : kappale maamme oikeustaistelua. Helsinki 1939 * Salpietarinvalmistus ja ruutitehdaspuuhat 1810–1820-luvuilla. Helsinki 1939 * Kauttuan hiilitaistelu Falckien aikana. Helsinki 1940 * Suomen vuoritoimi 1809–1884 2 : Ruukit. Suomen historiallinen seura, Helsinki 1948 * Malminetsintä Suomessa 1809–1884. Geologinen tutkimuslaitos, Helsinki 1950 * Suomen vuoritoimi 1809–1884 1 : Yleisesitys. Suomen historiallinen seura, Helsinki 1950 * Suomen vuoritoimi 1809–1884 3 : Harkkohytit, kaivokset, konepajat. Suomen historiallinen seura, Helsinki 1952 * Neljännesvuosisata maamme kaivostoimintaa 1885–1910. Geologinen tutkimuslaitos, Helsinki 1955 (Teos pdf-tiedostona (tupa.gtk.fi)) * Suku Hakola-Selin. Vammala 1958 == Lähteet == * Wikiaineisto : Kuka kukin oli 1961. * Luokka:Suomalaiset historioitsijat Luokka:Suomalaiset professorin arvonimen saaneet Luokka:Suomalaiset opettajat Luokka:Vuonna 1878 syntyneet Luokka:Vuonna 1960 kuolleet
Antonio de Leyva

Antonio de Leyva, Terranovan herttua (1480–1536 Milano) oli espanjalainen kenraali Italialaissotien aikana. ==Elämäkerta== Leyvan ensimmäinen taistelu oli kapinoivia maureja vastaan käyty Alpujarrasin taistelu vuonna 1502. Hän palveli vuosina 1503–1504 kenraali Gonzalo Fernández de Córdoban alaisuudessa Italiassa. Leyva haavoittui Ravennan taistelussa vuonna 1512 ja osallistui vuonna 1524 tehtyyn Provencen sotaretkeen. Leyva johti Pavian varuskuntaa Pavian piirityksen aikana. Hän jakoi Pohjois-Italiassa toimineen keisarillisen armeijan ylipäällikkyyden Vaston markiisin kanssa joulukuusta 1525 lähtien, jolloin kenraali Fernando d'Avalos Pescara kuoli. Leyva toimi hyvin vuosien 1526–1527 sotaretkellä. Leyva jatkoi keisarillisen armeijan komentajana kuolemaansa asti. Hänellä oli kuollessaan muun muassa seuraavat tittelit: Ascolin ruhtinas, Newfoundlandin herttua ja Antillien markiisi. Keisari Kaarle V nimitti Leyvan Milanon kuvernööriksi vuonna 1536. Leyva oli rakenteeltaan pieni ja hän kärsi suurimman osan elämästään vakavasta kihdistä. Hänet haudattiin Milanoon. ==Lähteet== * Luokka:Espanjalaiset kenraalit Luokka:Vuonna 1480 syntyneet Luokka:Vuonna 1536 kuolleet
HMS Agamemnon (1929)

HMS Agamemnon oli 1929 valmistunut Blue Funnel Linen (Ocean Steam Ship Company) 7 593 grt:n rahtimatkustajalaiva, jonka Amiraliteetti lunasti 30. joulukuuta 1939 apumiinalaivaksi. == Valmistus == Liverpoolilainen Alfred Holt & Co tilasi aluksen Belfastista Workman Clark & Companyltä, missä köli laskettiin telakkanumerolla 503. Alus laskettiin vesille 25. huhtikuuta 1929 ja valmistui syyskuussa Liverpoolin ja Kauko-Idän väliseen liikenteeseenLynch 2012 s. 288 sekä tarvittaessa muillekin mannerten välisille reiteille. Aluksen tavarankuljetuskapasiteetin lisäämiseksi se oli varustettu ahdetulla moottorilla, jotka oli kytketty kahteen akseliin.Blue Funnel Line - SS Agamemnon == Palvelus == Alus liitettiin elokuussa 1940 muutostöiden valmistuttua Kyleen 1. miinalaivueeseen, jossa se osallistui aluksi pohjoisen miinasulun rakentamiseen.Naval-history.net - HMS Agamemnon Lokakuussa 1943 laivueen lakkauttamisen jälkeen alus päätettiin sisaraluksensa HMS Menesteheuksen kanssa muuttaa Brittiläisen Tyynenmeren laivaston tukilaivaksi (virkistäytymisalus). Muutostyöt aloitettiin Vancouverissa, mutta vihollisuuksien päättyessä ne keskeytettiin. Alus pysyi Amiraliteetin valvonnassa ja sitä mahdollisesti käytettiin sotavankien kotiinkuljettamiseen Kaukoidästä, minkä jälkeen se poistettiin palveluksesta 1947. Alus palautettiin kauppalaivastolle 26. huhtikuuta samana vuonna. Alus saapui 26. maaliskuuta 1963 Hongkongiin, jossa se romutettiin. == Lähteet == * * * === Viitteet === == Aiheesta muualla == *A History of Alfred Holt and Company - The Blue Funnel Line *Miinat ja miinoittaminen Islannin vesillä toisessa maailmansodassa Luokka:Kuninkaallisen laivaston miinalaivat Luokka:Yhdistyneen kuningaskunnan toisen maailmansodan miinalaivat
Luettelo Suomen virallisen albumilistan ykkösistä vuonna 1992

Tämä on luettelo Suomen virallisen albumilistan kärkipaikkaa hallussaan pitäneistä albumeista vuonna 1992. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko. Lista koottu alkaen Artisti Albumi 20.1 Queen Greatest Hits II 3.2 Queen Greatest Hits II 17.2 Anna Hanski Jos et sä soita 2.3 Anna Hanski Jos et sä soita 16.3 Popeda Svoboda 30.3 Bruce Springsteen Human Touch 13.4 Def Leppard Adrenalize 27.4 ZZ Top Greatest Hits 11.5 ZZ Top Greatest Hits 25.5 ZZ Top Greatest Hits 8.6 ZZ Top Greatest Hits 22.6 ZZ Top Greatest Hits 6.7 Maggie Reilly Echoes 20.7 Maggie Reilly Echoes 3.8 Maggie Reilly Echoes 17.8 Maggie Reilly Echoes 31.8 Queen Greatest Hits II 14.9 Mikko Kuustonen Abrakadabra 28.9 Mikko Kuustonen Abrakadabra 12.10 Peter Gabriel Us 26.10 Madonna Erotica 9.11 Bon Jovi Keep the Faith 23.11 AC/DC Live 7.12 AC/DC Live 21.12 Neon 2 Polku == Katso myös == == Lähteet == * *Suomi soi 4: Suuri suomalainen listakirja (Tammi, 2005; toim. Jake Nyman) 1992 Albumilista 1992
HMS Ameer

HMS Ameer (viirinumero D01) oli Britannian kuninkaallisen laivaston Ruler- luokan saattuetukialus toisessa maailmansodassa. == Valmistus == Aluksen valmisti Seattle-Tacoma Shipbuilding Corporation Seattlessa kauppalaivana, jonka Yhdysvaltain laivasto lunasti saattuetukialukseksi nimellä USS Baffins. Köli laskettiin 18. heinäkuuta 1942. Alus laskettiin vesille 18. lokakuuta ja valmistui 28. kesäkuuta 1943 Puget Soundin laivastontelakalla. Yhdysvaltain laivasto otti aluksen palvelukseen vielä samana päivänä.Nava-history.net -HMS Ameer == Palvelus == Baffins poistettiin palveluksesta 19. heinäkuuta ja siirrettiin seuraavana päivänä Kuninkaalliselle laivastolle, joka otti aluksen palvelukseen nimellä HMS Ameer. Kuninkaalliselle laivastolle tehtävät aluksen muutostyöt valmistuivat 18. lokakuuta Burrardilla. Alkukeväästä 1944 aluksen piti liittyä Itäiseen laivastoon, kunhan se olisi muutettu hävittäjätukialukseksi Caledonian Shipbuilding Companyllä Dundeessa. Yksi aluksen kattiloista räjähti, jolloin alus joutui odottamaan uuden asentamista Greenockissa poijuun kytkettynä pari kuukautta.Poolman, Kenneth s. 177 Uuden kattilan asentamisen jälkeen kuormattiin alus täyteen Corsair-, Hellcats- ja Avenger-koneita sekä varaosia ja moottoreita, jotka se kuljetti Cochiniin eteläiseen Intiaan. Aluksen kuljettama materiaali purettiin toukokuun lopulla 1944 määränpäässä.Poolman, Kenneth s. 178 Laivaston ilmavoimien 804 laivueen Hellcatien ollessa 21. tammikuuta 1945 tulenjohtajina taistelulaiva HMS Queen Elizabethin ollessa tukemassa Ramreen pohjoisrannan maihinnousua operaatio Matadorissa. Alus tuki 26. tammikuuta 500 merijalkaväen sotilaan maihinnousua Cheduballe operaatio Sankeyssä, jolloin aluksen koneet tekivät 80 tulenjohto-, rynnäköinti-, tiedustelu- sekä torjuntalentoa. Ennen paluutaan Trincomaleehen alus suojasi Ramreeta tulittavia aluksia.Brown, David (toim.) s. 65 Ameerilla palvellut Hellcat ampui 1. maaliskuuta alas japanilaisen Dinah-pommikoneen sekä kaksi Oscar-hävittäjää.Brown, David (toim.) s. 66 Alukselle siirrettiin 18. kesäkuuta kuusi 888 laivueen Hellcatin tiedusteluversiota sekä kahdeksantoista 804 laivueen Hellcatiä aluksen valmistautuessa operaatio Balsamiin, jossa piti kuvata eteläinen Malesia sekä Singapore. Aluksen koneet osallistuivat heinäkuussa miinanraivauksen tukemiseen operaatio Colliessa, jonka aikana tuhottiin Nikobaarien lentotukikohdan viimeinen japanilainen lentokone. Se tuki edelleen Phuketin ympäristön miinanraivauksia. Operaation aikana alus joutui kamikaze hyökkäyksen kohteeksi, mutta ilmatorjunta kykeni torjumaan hyökkäyksen.Brown, David (toim.) s. 67-68 Alus palautettiin 17. tammikuuta 1946 Norfolkin laivastotukikohdassa Yhdysvaltain laivastolle, joka myi sen 17. syyskuuta 1946 kauppalaivaksi, jolloin se nimettiin Robin Kirkiksi. Alus romutettiin 1969 Taiwanissa.Chesneau, Roger s. 122 ==Lähteet== * * * * === Viitteet === Luokka:Ruler-luokan saattuetukialukset Luokka:Yhdistyneen kuningaskunnan toisen maailmansodan saattuetukialukset
Softball kesäolympialaisissa 2008

Naisten softball-turnausta olympiakisoissa 2008 hallitsi Yhdysvallat aina loppuotteluun saakka, jossa Japani venyi voittoon. Yhdysvallat jäi hopealle ja Australia otti pronssimitalit. Softball oli toistaiseksi viimeisen kerran olympiaohjelmassa. ==Alkulohko== joukkue Ot. V T H Juoksut Avg USA JPN AUS CAN TPE CHN VEN NED 7 7 0 0 53-1 1.000 7-0 3-0 8-1 7-0 9-0 11-0 8-0 7 6 0 1 23-13 .857 4-3 6-0 2-1 3-0 5-2 3-0 align=left 7 5 0 2 30-11 .714 4-0 3-1 3-1 9-2 8-0 align=left 7 3 0 4 17-23 .429 6-1 1-0 0-2 9-2 align=left 7 2 0 5 10-23 .286 2-1 3-0 2-4 align=left 7 2 0 5 19-21 .286 7-1 10-2 align=left 7 2 0 5 15-35 .286 8-0 align=left 7 1 0 6 8-48 .143 == Mitaliottelut == * A3-A4: - 5-3 ==Lähteet== * http://www.the-sports.org/softball-women-s-olympic-games-final- round-grand-final-2008-results-s34-c0-b0-g157-t2817-u218-m56241-a0.html Luokka:Kesäolympialaiset 2008 2008
BD +20°307

BD +20°307 on kaksoistähti, jolla on ympärillään kuumaa pölyä erityisen paljonTähtinen 2009, Universumi tietokoneessa, s 107. Tutkijat pitävät tätä tähteä samantapaisena kuin mitä Aurinko oli syntyessään 4,5 miljardia vuotta sitten. Vastaavia kuuman pölykiekon tähtiä ovat muun muassa Eta Corvi. BD +20°307 sijaitsee noin 390 valovuoden päässä Otavan tähdistössä. Se koostuu kahdesta F-spektriluokan tähdestä, jotka ovat hieman massiivisempia, kuumempia ja kirkkaampia kuin Aurinko. Nämä kaksi tähteä kiertävät tiiviisti toisiaan vain 3,4 päivän kiertoajalla. == Lähteet == == Aiheesta muualla == * Rayl, A.J.S. (2005). Extrasolar Planets: Could Dusty Star Be Harboring a Young Earth in the Making? Retrieved July 21, 2005. * BD +20° 307 * UCLA Newsroom > Research > News Releases > Worlds in collision Retrieved September 27, 2008. Luokka:Keltaiset kääpiöt Luokka:Tähdet, joilla on pölykiekko
Kriketti kesäolympialaisissa 1900

Kriketti on ollut olympialaisten ohjelmassa yhden kerran, vuonna 1900. Turnaukseen osallistui kaksi joukkuetta, ja olympiahistoriassa on pelattu näin vain yksi krikettiottelu, jossa kohtasivat Yhdistyneen kuningaskunnan joukkue Devon and Somerset Wanderers ja Ranskan French Athletic Club Union. Kapteenit sopivat ottelun pelattavaksi 12-miehisin joukkuein. Peli pelattiin 19.-20. elokuuta Vélodrome de Vincennesilla. Kilpailujen ainoassa ottelussa Yhdistyneen kuningaskunnan joukkue voitti Ranskan joukkueen 158 juoksulla, tuloksella 262–104. ==Mitalistit== ==Lähteet== Luokka:Kriketti kesäolympialaisissa 1900
Indokiinanpensaskiuru

Indokiinanpensaskiuru (Mirafra erythrocephala) on kaakkoisaasialainen varpuslintu. Sen elinympäristö käsittää Myanmarin eteläosan, pääosan Thaimaata, Kambodžan, Laosin keski- ja eteläosat sekä Etelä-Vietnamin. Tommaso Salvadori ja Enrico Hillyer Giglioli kuvailivat lajin holotyypin Kotšin- Kiinasta 1885.IBC == Lähteet == Luokka:Kiurut
Kankaanpään yhteislyseo

Kankaanpään yhteislyseo on Kankaanpäässä toimiva lukio. Lisäksi Honkajoella toimii lukio, joka on Kankaanpään yhteislyseon sivutoimipiste. Lukio on Pohjois-Satakunnan suurin ja siellä opiskelee noin 200 varsinaista opiskelijaa sekä noin 60 yhdistelmäopiskelijaa. Lukiossa on mahdollista erikoistua luonnontieteisiin tai osallistua urheilijoille tarkoitettuun valmennuskoulutukseen. == Katso myös == * Luettelo Suomen lukioista * Luettelo erityisen koulutustehtävän saaneista lukioista == Lähteet == * http://www.kyll.fi Luokka:Kankaanpään oppilaitokset Luokka:Honkajoki Luokka:Satakunnan lukiot
Intianpensaskiuru

Intianpensaskiuru (Mirafra erythroptera) on eteläaasialainen varpuslintu. Sen elinympäristö käsittää suuren osan Intiasta sekä Pakistanin kaakkoisosan, mahdollisesti myös koillisosan. Edward Blyth kuvaili lajin holotyypin Intian pohjoisosasta 1845.IBC == Lähteet == Luokka:Kiurut
Jubankiuru

Jubankiuru (Mirafra ashi) on Somalian kotoperäinen varpuslintu. Sen esiintymisalue käsittää rannikkotasangon Uarshekin alueella noin 80 kilometriä Mogadishusta pohjoiseen. Peter Colston kuvaili lajin holotyypin Uarshekista vuonna 1982.IBC == Lähteet == Luokka:Kiurut Luokka:Uhanalaiset linnut
Moi-même-Moitié

Moi-même-Moitié on japanilaisen muusikko Manan vuonna 1999 perustama Gothic Lolita -tyylinen vaatemerkki. Mana ja muut Moi dix Mois’n jäsenet ovat valokuvissa ja konserteissa pukeutuneet aina Moi-même-Moitién vaatteisiin. Mana itse on päämallina yhtiön kasvot ja hän esittelee neljästi vuodessa ilmestyvässä Gothic&Lolita; Bible -lehdessä uusimpia Moi-même-Moitié vaatteita. Brändi käyttää usein synkkiä värejä, kuten mustaa ja sinistä, joskus myös valkoista. Vaatteilla on kaksi päälinjaa tai mallistoa; E.G.L. Elegant Gothic Lolita ja E.G.A. Elegant Gothic Aristocrat, joista E.G.L. koostuu lolitalle tyypillisistä kellohameista ja tyttömäisistä röyhelöistä kun E.G.A. keskittyy sukupuolineutraalimpaan, aikuisempaan "aristokraattiseen" tyyliin. Moi-même-Moitién vaatteissa on paljon pitsiä ja muuta gothic lolitalle ominaista, kuten mm. Goottilaisten kirkkojen ikkunoita printteinä, nyörejä ja laskoksia. Gothic Lolita -tyylin kantajat mainitsevat usein Manan tyyli-ikonikseen. Manan väitetään keksineen kyseisen tyylin, ja hän on pitkälti vaikuttanut sen leviämiseen ja kehittymiseen. == Aiheesta muualla == * Jrock News: Mana’s brand “Moi-même-Moitié” transfers business ownership to aid in overseas expansion * Mana-Sama.net -- Moi-meme-Moitie * Moi-meme-Moitie Online Shop Luokka:Gothic Lolita -kulttuuri Luokka:Vaatemerkit
Vilén

Vilén (myös Vilen, Wilén ja Wilen) on ruotsalainen ja suomalainen sukunimi. __NOTOC__ ==Vilen== * Albert Vilén (1861–1941), konsuli ja tehtailija (Vilénin tehtaat) * Elias Vilén (s. 2001), jääkiekkoilija * Erkki Vilén (s. 1956), pikajuoksija * Jari Vilén (s. 1956), pikajuoksija * Jari Vilén (s. 1964), kokoomuslainen poliitikko ja diplomaatti * Jaska Vilén (s. 1976), jääkiekkoilija * Jorma Vilen (s. 1946), jääkiekkoilija * Markus Vilén (s. 1983), pika-aitajuoksija * Oona Vilén (s. 1989), pikajuoksija * Paula Vilén (s. noin 1976), toimittaja * Pirjo Vilén (s. 1957), yleisurheilija * Raimo Vilén (s. 1945), pikajuoksija * Riina Vilén (s. 1983), kestävyys- ja keskimatkojen juoksija * Teemu Vilén (s. 1986), pikajuoksija * Teuvo Vilen, (s. 1953), jalkapalloilija * Topias Vilén (s. 2003), jääkiekkoilija * Ville Vilén (s. 1963), Yleisradion Luovien sisältöjen johtaja == Wilén == * Anja Wilen (s. 1945), suunnistaja * Broge Wilén (1939–2006), kirjailija ja dramaturgi * Erik Wilén (1898–1982), pikajuoksija ja olympiamitalisti * Fritz Wilén (1857–1899), kirjailija ja sähköalan pioneeri Suomessa * Gustaf Vilhelm Wilén (1835–1919), kirjanpainaja ja lahjoittaja * Jonas Wilén (s. 1974), kuvataiteilija * Karl Wilén (1842–1916), pappi, valtiopäivämies ja rovasti * Sirkka-Liisa Wilén (1927–2015), näyttelijä * Tage Wilén (s. 1941), kuvataiteilija * Tiina Wilén-Jäppinen (1963–2016), kunnallispoliitikko ja henkirikoksen uhri == Entisenä sukunimenä == * Seija Helander (s. 1970), o.s. Vilén, kirjailija * Saara Lahtinen (s. 1934), o.s Vilén, keskimatkojen juoksija * Margareta Steinby (s. 1938), ent. Wilén, professori (emerita) * Veikko Varesmaa (1910–1996), ent. Wilén, maanviljelysneuvos * Helmi Vihne (1898–1966), ent. Wilén, toimittaja ja kirjailija * Emil Väre (1885–1974), ent. Vilén, kaksinkertainen kreikkalais-roomalaisen painin olympiavoittaja ==Muita== * Emilia, Sulo ja Juhana Vilén, kuvitteellisia henkilöitä televisiosarjassa Tankki täyteen
Kultakiuru

Kultakiuru (Mirafra cordofanica) on länsiafrikkalainen varpuslintu. Sen elinympäristö käsittää Saharan eteläpuolista Afrikkaa, lähinnä Sahelin aluetta, Mauritaniasta ja Pohjois-Senegalista Maliin, Burkina Fason pohjoisosaan, läntiseen Nigeriin, itäiseen Tšadiin ja Sudanin keskiosiin. Hugh Edwin Strickland kuvaili lajin holotyypin Kordofanista Sudanista 1850.IBC == Lähteet == Luokka:Kiurut
Madagaskarinkiuru

Madagaskarinkiuru (Eremopterix hova) on Madagaskarin kotoperäinen varpuslintu. Gustav Hartlaub kuvaili lajin holotyypin Madagaskarin St Augustine Baysta 1860.IBC == Lähteet == Luokka:Kiurut
Marsabitinkiuru

Marsabitinkiuru (Mirafra williamsi) on Keniassa kotoperäisenä esiintyvä varpuslintulaji. Sitä tavataan kahdesta populaatiosta Kenian pohjoisosista. Laji on elinvoimainen, ja sen yksilömääräksi on arvioitu jopa yli 200 000 sukukypsää yksilöä. James David Macdonald kuvaili lajin holotyypin Kenian Marsabitista vuonna 1956.IBC == Lähteet == Luokka:Kiurut
John Paul Stevens

John Paul Stevens (20. huhtikuuta 1920 Chicago, Illinois – 16. heinäkuuta 2019 Fort Lauderdale, Florida) oli yhdysvaltalainen lakimies ja entinen Yhdysvaltain korkeimman oikeuden tuomari. Hän oli tuomarina vuosina 1975-2010 ja jäi eläkkeelle 90-vuotiaana 29. kesäkuuta 2010. Erotessaan hän oli tuomioistuimen kolmanneksi pitkäaikaisin jäsen. ==Varhainen elämä== Stevens oli perheen neljästä pojasta nuorin. Chicagon Hyde Parkissa asuva perhe oli varakas: perheen omistaman Stevens Hotellin sanottiin olleen maailman suurin. Hotelli meni kuitenkin konkurssiin 1930-luvun laman aikana. ==Ura== Stevens opiskeli aluksi englantia Chicagon yliopistossa ja valmistui myöhemmin lakiopinnoista Northwestern-yliopistosta vuonna 1947. Toisessa maailmansodassa hän toimi tiedustelutehtävissä. Ennen nimitystään korkeimpaan oikeuteen hän työskenteli lakimiehenä yritysmaailmassa sekä Yhdysvaltain liittovaltion 7. piirin vetoomustuomioistuimen tuomarina Chicagossa. ===Korkeimmassa oikeudessa=== Presidentti Gerald Ford nimitti hänet vuonna 1975 eläkkeelle jääneen William O. Douglasin seuraajaksi. Ford oli republikaanisen puolueen jäsen, ja republikaanit pyrkivät yleensä nimittämään tuomioistuimiin perinteisiä arvoja puolustavia henkilöitä. Alun perin Stevensiäkin pidettiin maltillisena konservatiivina, ja edeltäjäänsä konservatiivisempi hän olikin tuomioissaan, mutta viimeistään 1990-luvun lopulta alkaen Stevensin katsottiin yleisesti olevan korkeimman oikeuden liberaalein jäsen - liberaalisiiven henkinen johtaja. Itse hän ei kokenut siirtyneensä liberaalien leiriin, vaan tähän muutokseen syynä oli 70- ja 80-luvuilla korkeimmassa oikeudessa virkaan astuneet uudet tuomarit, jotka olivat kaikki republikaanipresidenttien nimittämiä ja Stevensiä konservatiivisempia. Joissakin asioissa Stevens kuitenkin muutti tai ainakin lievensi kantaansa. Yksi näistä oli kuolemanrangaistus: tuomarinuransa alussa Stevens äänesti käytännön säilyttämisestä, mutta myöhemmin hän alkoi ajaa siihen tehtäviä rajoituksia. Vuonna 2008 Stevens sanoi uskovansa, että kuolemanrangaistus on vastoin Yhdysvaltain perustuslakia. ==Lähteet== == Aiheesta muualla == Luokka:Yhdysvaltain korkeimman oikeuden tuomarit Luokka:Presidential Medal of Freedom Luokka:Vuonna 1920 syntyneet Luokka:Vuonna 2019 kuolleet
Luettelo Suomen virallisen albumilistan ykkösistä vuonna 1991

Tämä on luettelo Suomen virallisen albumilistan kärkipaikkaa hallussaan pitäneistä albumeista vuonna 1991. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko. Lista koottu alkaen Artisti Albumi 7.1 Madonna The Immaculate Collection 21.1 David Lee Roth A Little Ain't Enough 4.2 Sting The Soul Cages 18.2 Queen Innuendo 4.3 Chris Isaak Wicked Game 18.3 Chris Isaak Wicked Game 2.4 Chris Isaak Wicked Game 15.4 Roxette Joyride 29.4 Roxette Joyride 13.5 Eppu Normaali Paskahatun paluu 27.5 Roxette Joyride 10.6 Roxette Joyride 24.6 Roxette Joyride 8.7 Juice Leskinen Grand Slam Taivaan kappaleita 22.7 Bad Boys Blue The Best of Bad Boys Blue 5.8 Bad Boys Blue The Best of Bad Boys Blue 19.8 Arja Koriseva Me kaksi vain 2.9 Bad Boys Blue The Best of Bad Boys Blue 16.9 Dire Straits On Every Street 30.9 Guns N' Roses Use Your Illusion II 14.10 Bryan Adams Waking Up the Neighbours 28.10 Bryan Adams Waking Up the Neighbours 11.11 Bryan Adams Waking Up the Neighbours 25.11 Michael Jackson Dangerous 9.12 Topi Sorsakoski Yksinäisyys 23.12 Samuli Edelmann Peggy - Pienestä kii == Katso myös == == Lähteet == * *Suomi soi 4: Suuri suomalainen listakirja (Tammi, 2005; toim. Jake Nyman) 1991 Albumilista 1991
Vilhelm III

Vilhelm III voi tarkoittaa seuraavia: * Vilhelm III (n. 1186–1198), Sisilian viimeinen normannikuningas * Vilhelm III Oranialainen (1650–1702), Oranian ruhtinas, Alankomaiden käskynhaltija sekä Englannin, Irlannin ja Skotlannin kuningas * Vilhelm III (1817–1890), Alankomaiden kuningas ja Luxemburgin suurherttua. == Katso myös == * Fredrik Vilhelm III (1770–1840), Preussin kuningas
Luettelo Suomen virallisen albumilistan ykkösistä vuonna 1990

Tämä on luettelo Suomen virallisen albumilistan kärkipaikkaa hallussaan pitäneistä albumeista vuonna 1990. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko. Lista koottu alkaen Artisti Albumi 4.1 Eri esittäjiä Great Love Songs 18.1 Phil Collins ...But Seriously 1.2 Technotronic Pump Up the Jam: The Album 15.2 Phil Collins ...But Seriously 1.3 Juice Leskinen Sinä 15.3 Juice Leskinen Sinä 29.3 Kolmas Nainen Hyvää ja kaunista 12.4 Heart Brigade 26.4 Gary Moore Still Got the Blues 10.5 Billy Idol Charmed Life 24.5 Madonna I'm Breathless 12.6 Ed Starink Synthesizer Greatest 26.6 Eppu Normaali Historian suurmiehiä 10.7 Raptori Moe! 31.7 Raptori Moe! 14.8 Alannah Myles Alannah Myles 28.8 Alannah Myles Alannah Myles 10.9 Alannah Myles Alannah Myles 24.9 Ismo Alanko Kun Suomi putos puusta 8.10 AC/DC The Razors Edge 22.10 ZZ Top Recycler 5.11 ZZ Top Recycler 19.11 Kirka Ota lähellesi 3.12 Ressu Redford Ressu 17.12 Ressu Redford Ressu == Katso myös == == Lähteet == * *Suomi soi 4: Suuri suomalainen listakirja (Tammi, 2005; toim. Jake Nyman) 1990 Albumilista 1990
Samuel Alito

Samuel Anthony Alito, Jr. (s. 1. huhtikuuta 1950 Trenton, New Jersey) on yhdysvaltalainen lakimies ja Yhdysvaltain korkeimman oikeuden tuomari. Presidentti George W. Bush nimesi hänet eläköityneen Sandra Day O'Connorin seuraajaksi tammikuussa 2006. Alito valmistui Princetonin (1972) ja Yalen (1975) yliopistoista. Vuosina 1990-2006 hän oli Yhdysvaltain valitustuomioistuimen kolmannen tuomiopiirin tuomarina. Siihen virkaan hänet oli nimittänyt presidentti George H. W. Bush. ==Lähteet== == Aiheesta muualla == Luokka:Yhdysvaltain korkeimman oikeuden tuomarit Luokka:Vuonna 1950 syntyneet Luokka:Elävät henkilöt
Luettelo Suomen virallisen albumilistan ykkösistä vuonna 1989

Tämä on luettelo Suomen virallisen albumilistan kärkipaikkaa hallussaan pitäneistä albumeista vuonna 1989. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko. Lista koottu alkaen Artisti Albumi 25.1 Vaya Con Dios Vaya Con Dios 8.2 Vaya Con Dios Vaya Con Dios 22.2 Roy Orbison Mystery Girl 8.3 Vaya Con Dios Vaya Con Dios 22.3 Madonna Like a Prayer 5.4 Madonna Like a Prayer 19.4 Madonna Like a Prayer 3.5 Madonna Like a Prayer 17.5 Eppu Normaali Lyömättömät 31.5 Eppu Normaali Lyömättömät 14.6 Eppu Normaali Lyömättömät 28.6 Leevi and the Leavings Musiikkiluokka 12.7 Eri esittäjiä Summer Love 26.7 Eri esittäjiä Summer Love 9.8 Eri esittäjiä Summer Love 23.8 Kim Lönnholm Minä olen muistanut 6.9 The Rolling Stones Steel Wheels 20.9 The Rolling Stones Steel Wheels 4.10 Tina Turner Foreign Affair 18.10 Bat & Ryyd Ehtaa tavaraa 1.11 Bat & Ryyd Ehtaa tavaraa 15.11 Tina Turner Foreign Affair 30.11 Phil Collins ...But Seriously 14.12 Phil Collins ...But Seriously == Katso myös == == Lähteet == * *Suomi soi 4: Suuri suomalainen listakirja (Tammi, 2005; toim. Jake Nyman) 1989 Albumilista 1989
James David Macdonald

James David Macdonald (3. lokakuuta 1908 Foyers, Skotlanti – 17. syyskuuta 2002 Brisbane) oli skotlantilainen lintutieteilijä ja kirjailija. James Macdonaldin vanhemmat olivat riistanvartija James Ross Macdonald ja Mary David. Käytyään Foyersin yleisen koulun Macdonald opiskeli Inverness Royal Academyssa, ja valmistui sieltä 1927. Tämän jälkeen hän opiskeli luonnontieteitä Aberdeenin yliopistossa, josta hän valmistui metsätieteiden kandidaatiksi 1930, sekä kasvi- ja eläintieteestä 1932, jonka jälkeen hän tutki kymmenjalkaisia. 1935 Macdonald sai museoapulaisen viran Lontoon Natural History Museumin lintutieteen osastolla. Lukuun ottamatta armeijapalvelusta Toisessa maailmansodassa Macdonald työskenteli museossa työuransa loppuun asti, myöhemmin vanhempana tutkijana, vastuualueenaan Lintuhuone (Bird Room), ja sitten eläintieteen osaston vastaavana hoitajana, josta virasta hän jäi eläkkeelle 1968. Työssään Macdonald organisoi tutkimusretken Etelä-Sudanin vuoristoon 1938–1939, ja Etelä-Afrikan lounaisosien kuiville seuduille ja Kalahariin 1950–1951. Vuosina 1962-1963 hän johti ensimmäisen Harold Hall Expeditions-linturetken Australiaan. Macdonald muutti Brisbaneen Australiaan 1968, missä hän kirjoitti teoksen Birds of Australia: A Summary of Information, jonka hän omisti Harold Hallille, ja joka julkaistiin vuonna 1974 Canberrassa järjestetyn Kansainvälisen lintutieteen kongressin alla. 1969 Macdonald oli perustamassa Queenslandin lintutieteellistä yhdistystä, ja toimi sen puheenjohtajana. Hänen 1938 vihitty puolisonsa oli tohtori Elizabeth Clark Fraser. Macdonald julkaisi noin 70 tieteellistä artikkelia ja osallistui useiden kirjojen kirjoittamiseen. Hän nimesi linnuista marsabitinkiurun (Mirafra williamsi).ITIS == Teoksia, joiden kirjoittamiseen Macdonald osallistui == * 1949 – Birds of Britain. A guide to the common species. Bell & Sons: Lontoo. * 1955 – Birds of the Sudan: Their Identification and Distribution. Oliver & Boyd: Edinburgh. (Yhdessä Francis O. Caven kanssa). * 1957 – Contribution to the Ornithology of Western South Africa. Results of the British Museum (Natural History) South West Africa Expedition, 1949-1950. Trustees of the British Museum: London. * 1959 – Instructions to Young Ornithologists: Bird Biology. Museum Press: Lontoo. * 1962 – Curiosities of Bird Life. Castle Books: New York. * 1962 – Bird Behavior. Sterling Publishing: New York. (Yhdessä Derek Goodwinin ja Helmut E. Adlerin kanssa). * 1973 – Birds of Australia: A Summary of Information. A.H. & A.W. Reed: Sydney. (Kuvittanut Peter Slater). ISBN 0-589-07117-3 * 1980 – Birds for Beginners: How birds live and behave. Reed: Sydney. ISBN 058950102X * 1982 – Understanding Australian Birds. Reed: Sydney. * 1985 – Australian Birds. A Popular Guide To Bird Life. Reed: Sydney. ISBN 0730100812 * 1987 – The Illustrated Dictionary of Australian Birds By Common Name. Reed: Sydney. ISBN 0730101843 == Lähteet == *Muistokirjoitus (Emu 2003, 103) Luokka:Brittiläiset ornitologit Luokka:Vuonna 1908 syntyneet Luokka:Vuonna 2002 kuolleet
Moskovan metron pommi-iskut 2010

Moskovan metron pommi-iskut 2010 tapahtuivat 29. maaliskuuta 2010 Moskovassa. Kaksi itsemurhapommittajaa räjäyttivät itsensä tappaen 40 ihmistä kahdella eri metroasemalla. Ensimmäinen räjähdys tapahtui Lubjankan () metroasemalla ja toinen 42 minuuttia myöhemmin Park Kultury (, ) -asemalla. Venäläisten viranomaistietojen mukaan tekijöinä olivat kaksi pohjoiskaukasialaista naista. Räjähdevöihin kiinnitettyjen pommien rakennusaineina oli käytetty repiviä metalliosia, esimerkiksi nauloja ja pultteja. Yhdysvallat on tarjonnut Venäjälle apua iskujen tekijöiden kiinni saamiseksi. Venäjän viranomaiset ovat tunnistaneet toisen tekijöistä edellisvuonna kuolleen dagestanilaisen islamistikapinallisen 17-vuotiaaksi leskeksi. == Lähteet == Luokka:Vuoden 2010 terrori-iskut Luokka:Terrori-iskut Venäjällä Pommi-iskut 2010 Luokka:Moskovan historia
Tähkätädyke

Tähkätädyke (Veronica spicata) on monivuotinen, sinikukkainen tädykkeisiin kuuluva ruohokasvi. Laji kuuluu ratamokasvien heimoon samoin kuin tädykkeiden suku, mutta aiemmin se on luokiteltu naamakukkaiskasveihin.Suomen Lajitietokeskus: Tähkätädyke – Veronica spicata Taksonomia. Viitattu 9.1.2024. Laji voidaan jakaa kahdeksaan alalajiin. Suomen Lajitietokeskuksen mukaan hopeatädyke (Veronica incana tai V. spicata subsp. incana on myös tähkätädykkeen alalaji.Plants of the World Online: Veronica spicata L. Viitattu 9.1.2024. == Ulkonäkö ja koko == Tähkätädyke kasvaa 10–40 senttimetriä korkeaksi. Varsi on pysty, haaraton ja tiheään harmaakarvainen. Lehdet ovat vastakkaisessa asennossa, ne ovat karvaiset ja jonkin verran nyhä- tai sahalaitaiset. Kukinto on hyvin tiheä tähkä ja sen yksittäiset kukat ovat pienet ja väriltään tummansiniset. Hedelmänä on pieni pallomainen kota. Tähkätädyke muistuttaa rantatädykettä (Veronica longifolia), jonka lehdet ovat yleensä selvästi sahalaitaiset.Retkeilykasvio, s. 384. == Elinympäristö ja levinneisyys == Tähkätädyke viihtyy kuivilla paikoilla, kuten erilaisilla kedoilla, nummilla ja kallioilla. Se on kalkinsuosija. Tähkätädyke on Pohjoismaissa levinneisyydeltään eteläinen laji. Suomessa sitä esiintyy aivan maan eteläosassa, pääosin Ahvenanmaalla, missä se on melko yleinen. Tähkätädyke on täpläverkkoperhosen (Melitaea cinxia) toukkien toinen tärkeä ravintokasvi Ahvenanmaalla. University of Helsinki, Metapopulation Research Group. Study Organisms: Veronica spicata. Viitattu 29.3.2010. (vanhentunut linkki) == Lähteet == * === Viitteet === == Aiheesta muualla == * Kasviatlas 2022: Tähkätädykkeen (Veronica spicata) levinneisyys Suomessa. * Luontoportti: Tähkätädyke (Veronica spicata) * Pohjolan kasvien pauloissa: Veronica spicata – tähkätädyke * United States Department of Agriculture (USDA): Veronica spicata * Flora of China: Pseudolysimachion spicatum Luokka:Tädykkeet
Mal Davis

Malcolm Davis (s. 10. lokakuuta 1956 Lockeport, Nova Scotia, Kanada) on kanadalainen jääkiekkoilija. Davis aloitti ammattilaisuransa Detroit Red Wingsissä ja sen farmiseuroissa vuonna 1978, josta siirtyi kaudeksi 1981–1982 Rochester Americansiin. Seuraavina kausina Davis pelasi yhteensä 89 ottelua NHL:ssä Buffalo Sabresissa, mutta pääasiallisesti AHL:ää Rochesterissa. Kaudella 1983–1984 hän voitti AHL:n Les Cunningham Awardin. Vuonna 1986 Davis siirtyi SM-liigaan Turun Palloseuraan, jossa pelasi seuraavat viisi kautta. Hän edusti Kanadaa kolmessa maaottelussa kaudella 1988–1989. ==Lähteet== ==Aiheesta muualla== * Mal Davis Hockey Databasessa Luokka:Kanadalaiset jääkiekkoilijat Luokka:Vuonna 1956 syntyneet Luokka:Elävät henkilöt
Pöyliöjärvi

Pöyliöjärvi on järvi Rovaniemellä. Se sijaitsee noin 5 kilometrin päässä kaupungin keskustasta kaakkoon. == Hydrologia ja luonto == Pöyliöjärvi on melko kirkasvetinen järvi, ja sen suurin syvyys on 8,6 metriä. Rantaaviivaa sillä on 8,5 kilometriä ja sen pinta-ala on 1,354 neliökilometriä. Järven pohjois- ja luoteisrannoissa on vanhaa loma-asutusta. Sen sijaan järven etelärannat ovat osittain soistunutta metsätalousmaata. Pöyliöjärven pohjoisosa onkin kaavoitettu, ja rakentaminen on jo aloitettu. Pöyliöjärven länsirinteet ovat pohjavesialuetta, joten järven eteläosa ja länsipuolella oleva alue suositellaan jättämään rakentamatta. Järvessä on kaksi saarta, Virikkosaari ja toinen nimeämätön saari, jossa on huvila. Rovaniemen kaupungin vuoden 2006 kasvustrategiassa Pöyliöjärven alue on määritelty yhdeksi kasvusuunnaksi Vennivaaran ja Pöyliövaaran ohella. Pöyliöjärven alueella asuu 20 ihmistä. Järven alueella on useita avokallioalueita. == Kulttuuriympäristö == Saaren pohjoispuolella sijaitsee mylly, jonka nimi on ”Pöyliön mylly”, joka on suojelukohde. Pöyliöjärven luoteisalueella on suosittu luontopolku. == Lähteet == Luokka:Rovaniemen järvet Luokka:Ala-Kemijoen alue
HMS Khartoum

HMS Khartoum (viirinumerot F45 ja G45) oli Britannian kuninkaallisen laivaston K-luokan hävittäjä toisessa maailmansodassa. == Valmistus == Alus tilattiin maaliskuussa 1937 vuoden 1937 laivasto-ohjelmassa Swan Hunter and Wigham Richardsonilta Wallsendistä, missä köli laskettiin 27. lokakuuta. Alus laskettiin vesille 6. helmikuuta 1939 ja otettiin palvelukseen 6. marraskuuta.Naval-history.net - HMS Khartoum == Palvelus == Palvelukseen otettaessa alus liitettiin Kotilaivaston 5. hävittäjälaivueeseen. Vuoden 1939 lopun se oli lähinnä saattueiden suojana sekä sukellusveneidentorjuntatehtävissä. Tammikuusta 1940 alus suojasi laivastoa. Alus suojasi helmikuussa Rosythistä Norjaan matkanneita saattueita. Se vaurioitui ajettuaan myrskyssä liian suurella nopeudella, minkä vuoksi alus siirrettiin korjattavaksi Falmouthiin. Toukokuussa alus palasi palvelukseen Doverin alaisuuteen evakuoimaan joukkoja Belgiasta ja Hollannista. Aluksen ollessa matkalla sen voimansiirrossa havaittiin vika, joka pakotti sen siirtämisen telakalle Portsmouthiin. Alus määrättiin 8. toukokuuta Välimeren laivaston 14. hävittäjälaivueeseen. Alus lähti 16. toukokuuta HMS Kandaharin kanssa Välimerelle. Se liittyi 23. toukokuuta Aleksandriassa uuteen laivueeseensa, joka suojasi laivastoa sekä partioi itäisellä Välimerellä. Alus siirrettiin vielä samana päivänä Kandaharin, HMS Kimberleyn ja HMS Kingstonin kanssa selvittämään Italian laivaston toimia Massawassa. Alus oli Punaisellamerellä Itä-Intian laivaston sluuppien sekä alueelle siirrettyjen sisaralustensa kanssa. Se valmistautui suojaamaan alueen meriliikennettä. Italian liityttyä 10. kesäkuuta sotaan alueella olleet alukset aloittivat meriliikenteen suojaamiseen Adenista. Alus hyökkäsi 21. kesäkuuta tuloksetta Italian laivaston sukellusvenettä R. Smg. Torricellia vastaan. Alus etsi 23. kesäkuuta Perim Islandin lähistöllä sisaralustensa sekä sluuppi HMS Shorehamin kanssa Torricellia. Sukellusveneen löydyttyä se osallistui pinnalla käytyyn taisteluun, minkä seurauksena sukellusvene upotettiin. Aluksen taaempiin torpedoputkiin osui sukellusveneen ampuma kranaatti. Torpedojen laukaisujärjestelmän tuhoutuessa syttyi aluksella hallitsematon tulipalo, mikä esti ammusvarastojen täyttämisen vedellä. Ammusvaraston räjähtäessä sai surmansa yksi ja haavoittui kolme miehistönjäsentä sekä aluksen perä konehuoneisiin saakka täyttyi vedellä. Kandaharin miehistö pelasti aluksen eloonjääneet kujettaen heidät Adeniin. Tuhoon tuomitulta alukselta siirrettiin kaikki käyttökelpoinen sekä salainen materiaali pois ennen sen hylkäämistä. == Päälliköt == *Donald Thorn Dowler 15. syyskuuta 1939 - 23. kesäkuuta 1940 ==Lähteet== * * * * ===Viitteet=== Luokka:K-luokan hävittäjät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Kelvin (F37)

HMS Kelvin (viirinumero F37) oli Britannian kuninkaallisen laivaston K-luokan hävittäjä toisessa maailmansodassa. == Valmistus == Alus tilattiin huhtikuussa 1937 vuoden 1937 laivasto-ohjelmassa Fairfield Shipbuilding and Engineering Companyltä Govanista, missä köli laskettiin vielä samana vuonna 5. lokakuuta. Alus laskettiin vesille 19. tammikuuta 1939 ja valmistui syyskuussa, jolloin siitä maksettiin tarjoukseen perustunut hinta 391 046 puntaa ilman Amiraliteetin toimittamia ase- ja viestijärjestelmiä.Naval-history.net - HMS Kelvin == Palvelus == Syksyllä 1939 alus osui miinaan. Korjaukset kestivät aina joulukuuhun. Toukokuussa 1940 alukseen osui Saksan laivaston moottoritorpedoveneen S31:n laukaisema torpedo, jonka tuloksena aluksen kattilahuoneet täyttyivät vedellä lähes upottaen aluksen. HMS Bulldog onnistui hinaamaan vaurioituneen aluksen Tyneen, jossa Kelvin siirrettiin telakalle korjattavaksi. Alus palasi palvelukseen joulukuussa 1940.Whitley, M. J., s. 120 Alus vaurioitui Stukageshwader 2:n I laivueen Junkers Ju 87 Stukan pudottamista pommeista Kreetan taisteluiden aikana toukokuussa 1941. Alus korjattiin ja se osallistui Syrtinlahden toiseen taisteluun maaliskuussa 1942. Alus oli Pohjois-Afrikan rannikolla, kunnes se palasi 1943 Britteinsaarille. Alus osallistui Normandian maihinnousuun kesäkuussa 1944. Alus palasi Välimerelle joulukuussa, jossa se oli aina heinäkuuhun 1945 saakka. Alus saapui romutettavaksi 6. kesäkuuta 1949.Whitley, M. J., s. 120-121 ==Lähteet== * * * * === Viitteet === Luokka:K-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Kimberley (F50)

HMS Kimberley (viirinumero F50) oli Britannian kuninkaallisen laivaston K-luokan hävittäjä toisessa maailmansodassa. == Valmistus == Alus tilattiin vuoden 1937 laivasto-ohjelmassa John I. Thornycroft and Companyltä Woolstonista, missä köli laskettiin 17. tammikuuta 1938 telakkanumerolla 1179. Alus laskettiin vesille 1. kesäkuuta 193 ja valmistui vuoden 1940 alussa.Naval-history.net - HMS Kimberley == Palvelus == Alus poistettiin syyskuussa 1945 palveluksesta ja siirrettiin reserviin. Alus oli ensin Dartmouthissa, josta se siirrettiin Harwichiin. Alus sijoitettiin 1948 poistolistalle ja valittiin maalilaivaksi Clydeen. Hylky myytiin 30. maaliskuuta 1949 romutettavaksi West Scotland Shipbreakersille ja saapui hinattuna Trooniin kesäkuussa. ==Lähteet== * * * * === Viitteet === Luokka:K-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Kingston (F64)

HMS Kingston (viirinumero F64) oli Britannian kuninkaallisen laivaston K-luokan hävittäjä toisessa maailmansodassa. == Valmistus == Alus tilattiin 1937 vuoden 1937 laivasto-ohjelmassa J. Samuel White and Companylta Cowesista Isle of Wightista, missä köli laskettiin vielä samana vuonna 6. lokakuuta. Alus laskettiin vesille 9. tammikuuta 1939 ja valmistui 14. syyskuuta.Naval- history.net - HMS Kingston == Palvelus == Alus osallistui 22. maaliskuuta 1942 taisteluun Italian laivastoa vastaan. Siihen osui 15 tuuman kranaatti, joka surmasi viisitoista ja haavoitti kahtakymmentä miehistönjäsentä. Alus kykeni laukaisemaan kolme torpedoa ennen pysähtymistä. Alus pääsi HMS Havockin saattamana Maltalle, jossa sen vauriot tutkittiin. Alus siirrettiin 27. maaliskuuta korjattavaksi telakalle. Korjaustyöt keskeytyivät päivittäin ilmapommitusten vuoksi ja 5. huhtikuuta alukseen osui pommi, joka aiheutti vuodon. Alus vaurioitui 7. huhtikuuta ja upposi 11. huhtikuuta telakka-allas numero neljään. Hyökkäyksissä sai surmansa neljätoista ja haavoittuu neljä henkeä. Vaurioiden tarkastuksen jälkeen alus todettiin korjauskelvottomaksi. Hylky hinattiin St. Paulsin lahteen, jonka suulle se upotettiin sulkulaivaksi. Hylky nostettiin 1947 ja romutettiin Maltalla. ==Lähteet== * * * * === Viitteet === Luokka:K-luokan hävittäjät Luokka:Whiten valmistamat alukset Luokka:Yhdistyneen kuningaskunnan toisen maailmansodan hävittäjät
Björn Borg (ufotutkija)

Björn Thorvald Borg (6. heinäkuuta 1945 Helsinki – 1. elokuuta 2023 Helsinki) oli suomalainen ufokirjojen toimittaja ja diplomi-ekonomi. Hän oli jäsenenä kansainvälisissä ufojärjestöissä Suomen edustajana kuten APROssa ja NICAPissa. Hän julkaisi 15 ufoaiheista teosta, satoja kirjaesittelyjä sekä nuoruudessaan laivastokalenterin. Hän oli ufojärjestö MUFONin edustaja sekä Suomen ufotutkijoiden puheenjohtaja vuosina 2009 ja 2010. == Teokset == *Tosiasioita ufoilmiöstä. Ufo-Finland 2001. *Onko ufoilmiössä logiikkaa? Ufo-Finland 2003. *Tähtitieteilijät ja ufot. Ufo-Finland 2004. *Ufot ja tiedemiehet (CD-Rom). Suomen Ufotutkijat ry. 2007. *Ufojen varjossa (CD-Rom). Suomen Ufotutkijat ry. 2007. *Outoja kohteita Suomen taivaalla. Omakustanne 2007. *Borg, Björn & Koivula, Tapani (toim.): Uforaportti 15-16. Suomen Ufotutkijat ry. 2009. == Lähteet == Luokka:Suomalaiset tietokirjailijat Luokka:Ufotutkijat Luokka:Vuonna 1945 syntyneet Luokka:Vuonna 2023 kuolleet
Matkijakiuru

Matkijakiuru (Calendulauda sabota), myös Mirafra sabota, on eteläafrikkalainen varpuslintu. Sen elinympäristö käsittää mantereen eteläosan Angolasta, Zimbabwesta ja Etelä-Mosambikista Etelä-Afrikan kuiville seuduille. Lajista tunnetaan yhdeksän alalajia. Andrew Smith kuvaili lajin holotyypin Rustenburgista Etelä-Afrikasta 1836.IBC == Lähteet == Luokka:Kiurut
Punaniskakiuru

Punaniskakiuru (Mirafra africana) on afrikkalainen varpuslintu. Sen laaja elinympäristö ulottuu mantereen länsirannikolta Guineasta Länsi-Sudaniin ja Keniaan, ja etelään aina Etelä-Afrikkaan saakka. Siitä tunnetaan 23 alalajia. Andrew Smith kuvaili lajin holotyypin Algoa Baysta Kapmaan itäosasta 1836.IBC == Lähteet == Luokka:Kiurut
Jason Miller (vapaaottelija)

Jason Nicholas Miller (s. 24. joulukuuta 1980 Fayetteville, Pohjois-Carolina) on yhdysvaltalainen televisiopersoona ja uransa lopettanut vapaaottelija. Hän on voittanut Superbrawl välisarjan mestaruuden vuonna 2004 ja Icon Sport keskisarjan mestaruuden vuonna 2006. Vapaaottelun ohella Miller juontaa toisena isäntänä "Mayhem Mondays" -radio-ohjelmaa Jason Ellis Show’ssa Sirius Satellite Radio -kanavalla.Monkeying Around with Jason "Mayhem" Miller aroundhawaii.com 1.3.2009 Viitattu 29.3.2010 Lisäksi hän juontaa tosi-tv- sarjaa Bully Beatdown, jota esitetään Music Televisionilla.Jason "Mayhem" Miller's "Bully Beatdown" debuts tonight on MTV mmajunkie.com 22.3.2009 Viitattu 29.3.2010 ==Lähteet== ==Aiheesta muualla== * Viralliset kotisivut * Luokka:Yhdysvaltalaiset vapaaottelijat Luokka:Brasilialaisen jujutsun harjoittajat Luokka:Vuonna 1980 syntyneet Luokka:Elävät henkilöt
Idol (Ruotsi)

Idol on ruotsalainen tosi-tv-ohjelma, jota esittää TV4. Ohjelmaa on esitetty elokuusta 2004 alkaen ja siitä on tehty tähän mennessä seitsemän tuotantokautta, kahdeksas on käynnissä. Idol on yksi Ruotsin suosituimmista ohjelmista ja se perustuu brittiläiseen Pop Idoliin, joka esitettiin Britanniassa ensimmäisen kerran vuonna 2001. Ohjelma etsii Ruotsin parasta laulajaa ympäri maata käytävien koelaulujen avulla. Kilpailun kolme tuomaria valitsevat jatkoon pääsevät kilpailijat semifinaaleihin asti, mistä alkaen jatkoon pääsevät kilpailijat valitaan puhelinäänestyksen perusteella. ==Tuomarit== ===Nykyiset=== * Pelle Lidell * Alexander Bard * Andres Bagge * Laila Bagge Wahlgren ===Entiset=== * Andreas Carlsson (2008-2010) * Daniel Breitholz (2004-2007) * Peter Swartling (2004-2007) * Kishi Tomita (2004-2007) * Claes af Geijerstam (2004-2006) ==Voittajat== * Kausi 1: Daniel Lindström * Kausi 2: Agnes Carlsson * Kausi 3: Markus Fagervall * Kausi 4: Marie Picasso * Kausi 5: Kevin Borg * Kausi 6: Erik Grönwall * Kausi 7: Jay Smith * Kausi 8: Amanda Fondell *
Mikulin AM-38

Mikulin AM-38 oli 1940-luvulla Neuvostoliitossa valmistettu lentokonemoottori. Moottori oli kehitetty Mikulin AM-35-moottorista. Sitä valmistettiin vuodesta 1941 alkaen 36 163 kappaletta lähinnä Iljušin Il-2 ja Iljušin Il-10 -maataistelukoneisiin. Osassa MiG-3-hävittäjistä oli tämä moottori. ==Tekniset tiedot (AM-38F)== * V-12 * sylinterin halkaisija 160 mm * iskunpituus 190 mm * Tilavuus 46,7 litraa * paino 880 kg * keskipakoahdin * teho 1270 kW (1700 hp), kun kierroksia on 2350 rpm * ominaisteho 27,2 kW/l * puristussuhde 6 * teho- painosuhde 1,53 kW/kg ==Lähteet== * Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9 Luokka:Lentokonemoottorit
Baseball kesäolympialaisissa 2004

Vuoden 2004 baseballin olympiaturnaukseen osallistui 8 joukkuetta, jotka pelasivat yksinkertaisen alkusarjan. Neljä parasta selvisi mitaliotteluihin ja olympiakultaa voitti Kuuba. ==Alkulohko== joukkue Ot. V T H Juoksut Avg JPN CUB CAN AUS TPE NED GRE ITA 7 6 0 1 49-20 .857 6-3 9-1 4-3 8-3 6-1 12-0 7 6 0 1 41-17 .857 5-2 4-1 10-2 9-2 5-4 5-0 align=left 7 5 0 2 39-17 .714 11-0 7-0 7-0 2-0 9-3 align=left 7 4 0 3 49-30 .571 9-4 22-2 11-6 6-0 align=left 7 3 0 4 24-28 .429 3-0 5-1 7-1 align=left 7 2 0 5 29-55 .286 11-0 10-4 align=left 7 1 0 6 24-49 .143 12-7 align=left 7 1 0 6 19-58 .143 5-4 == Mitaliottelut == ==Lähteet== * http://www.the-sports.org/baseball-men-s-olympic-games-final- round-third-place-match-2004-results-s15-c0-b0-g69-t685-u10-m31840-a0.html Luokka:Kesäolympialaiset 2004 2004 Luokka:Vuoden 2004 baseball
Mike Henry

Mike Henry (s. 1965 Pontiac, Michigan) on yhdysvaltalainen käsikirjoittaja, tuottaja, koomikko ja ääninäyttelijä. Hänet tunnetaan parhaiten Family Guy -animaatiosarjan Cleveland Brownina, jota hän ääninäytteli vuoteen 2021 asti. Henry joutui luopumaan tästä roolistaan piirrossarjassa, koska hän on ihonväriltään valkoinen. Henry on käsikirjoittanut ja tuottanut Family Guyta ja ääninäytellyt sarjan muitakin hahmoja kuten Herbertiä ja Brucea. Henry ja ohjelman luoja Seth MacFarlane perustivat yhdessä spin-off-sarjan The Cleveland Show vuonna 2009. Se keskittyi Cleveland Brownin elämään uuden perheensä kanssa. == Lähteet == Luokka:Yhdysvaltalaiset ääninäyttelijät Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Vuonna 1965 syntyneet Luokka:Elävät henkilöt
Pommi 2

Pommi 2 (tai Pommi vol. 2) on Rähinä Recordsin 5. joulukuuta 2003 julkaisema mixtape, jolla esiintyy kyseisen hip hop -levy-yhtiön artisteja. Levyllä esiintyy myös epävirallisia kokoonpanoja: * Hallitus (Uniikki, Elastinen, Iso H, Tasis ja Andu) * Koala Kläk (Aspekti, Elastinen ja Ii) * Tummapaahto Sound System (Asa ja Jussi Valuutta) ==Kappalelista== # Hallitus - Avaus # Elastinen - Syljen # Trilogia - Shamoon # Jurassikki - Minä ja maailma # Koala Kläk - Kesädeekis # EMP - Tehty # Gbrl, Ii & C-Mies - Digaan siit # Tummapaahto Sound System - Onks polttoi # Ii, Kt & Uniikki - Puhu paskaa # ShanghaiTasis - Pumppaa sitä (Streetstyle) (Joe Budden- Pump it up) # EMP & Jurassikki - Duunarit # Ii & Elastinen - Mitä tapahtu # Trilogia - Äijää # Asa - Syypää (Streetstyle) (Rise & Shine - Confess Your Sins) # Elastinen & Brutus - Uu # Ii & Mikko - Ku oon # Kapasiteettiyksikkö - Hei neidit 2 # Kt, C-Mies & Gbrl - Nälkä # Ii & Aspekti - Jii-Haa # Kapasiteettiyksikkö & Elastinen - Pakko saada slut # Koala Kläk - Heinädeekis # EMP - Eilen ===Lisätietoa === Iso H esiintyy ainoastaan levyn avausraidassa, koska hän piti taukoa musiikinteosta masennuksen ja burnoutin vuoksi. ”Syljen”-kappaleen pidennetty version julkaistiin myöhemmin singlenä Elaksis Kivi -albumilta. Jurassikin ”Minä ja maailma” löytyy myös Suomihiphoppia Vol. 3 -kokoelmalta. ”Hei neidit 2” julkaistiin alun perin Itsenäisyyspäivä-albumilla. ”Pakko saada slut” julkaistiin uudelleenmasteroituna Ota ne pois 2 -singlellä. 2 Luokka:Vuoden 2003 albumit